Diari Oficial de la Generalitat Valenciana


Sumari del DOGV 9157, del 23-08-2021 (2021/8699)

ACORD de 21 juliol de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Amalia Rosalía Montaner Català. ABI 317/2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9157

Data del DOGV
:   23-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8699


Data del document
:   21-07-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 21 juliol de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Amalia Rosalía Montaner Català. ABI 317/2021. [2021/8699]  
Núm. d'expedient: ABI 317/2021  
Causant: María Amalia Rosalía Montaner Català  
DNI: \*\*\*405\*\*  
Lloc i data de la defunció: Gandia (València), 15 d'abril de 2014  
  
Últim domicili: no consta  
  
Antecedents de fet  
La Conselleria d'Hisenda i Model Econòmic ha tingut coneixement pel Jutjat de Primera Instància núm. 2 de Gandia del procediment ordinari 34/20, en el qual es comunica la defunció de María Amalia Rosalía Montaner Català el 15 d'abril de 2014, sense haver atorgat testament. Entre la documentació adjunta consta la renúncia a l'herència per part de l'únic germà de la causant encara en vida.  
Una vegada acreditat el seu empadronament a l'Ajuntament de Xàbia i que, en principi, no existeixen més persones amb dret a heretar, s'inicia el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que s'estableix en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de María Amalia Rosalía Montaner Català, d'acord amb el que s'estableix en l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre de patrimoni de les administracions públiques.  
  
Segon  
Realitzar els actes i les comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la causant i els seus béns i drets.  
Amb aquesta finalitat, si aquesta documentació no haguera sigut remesa per l'òrgan judicial o la persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre la causant i els béns i drets de la seua titularitat que s'estime necessària per a instruir millor l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la causant, al del lloc de la defunció i on radiquen la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant, o l'existència eventual de persones amb dret a heretar. Qualsevol persona podrà presentar aquestes al·legacions o aportar els documents o altres elements de judici en qualsevol moment anterior a la resolució del procediment.  
  
València, 21 de juliol de 2021.- La directora general del Sector Públic i Patrimoni: Isabel Castelló García.